# Main Index: Afrikaans

## Die Evangelie volgens Johannes 17

### [1] [2] [3] [4] [5] [6] [7] [8] [9] [10] [11] [12] [13] [14] [15] [16] [17] [18] [19] [20] [21]

> 17:1 Dit het Jesus gespreek, en Hy het sy oë na die hemel opgehef en gesę: Vader, die uur het gekom; verheerlik u Seun, sodat u Seun U ook kan verheerlik--
> 17:2 soos U Hom mag oor alle vlees gegee het, sodat Hy aan almal wat U Hom gegee het, die ewige lewe kan gee.
> 17:3 En dit is die ewige lewe, dat hulle U ken, die enige waaragtige God, en Jesus Christus wat U gestuur het.
> 17:4 Ek het U verheerlik op die aarde. Die werk wat U My gegee het om te doen, het Ek volbring.
> 17:5 En nou, Vader, verheerlik My by Uself met die heerlikheid wat Ek by U gehad het voordat die węreld was.
> 17:6 Ek het u Naam geopenbaar aan die mense wat U My uit die węreld gegee het. Hulle het aan U behoort, en U het hulle aan My gegee, en hulle het u woord bewaar.
> 17:7 Nou weet hulle dat alles wat U My gegee het, van U kom.
> 17:8 Want die woorde wat U My gegee het, het Ek aan hulle gegee; en hulle het dit ontvang en waarlik erken dat Ek van U uitgegaan het, en hulle het geglo dat U My gestuur het.
> 17:9 Ek bid vir hulle; Ek bid nie vir die węreld nie, maar vir die wat U My gegee het, omdat hulle aan U behoort.
> 17:10 En alles wat myne is, is uwe; en wat uwe is, is myne; en Ek is in hulle verheerlik.
> 17:11 En Ek is nie meer in die węreld nie, maar hulle is in die węreld; en Ek kom na U toe. Heilige Vader, bewaar in u Naam die wat U My gegee het, sodat hulle een kan wees net soos Ons.
> 17:12 Toe Ek saam met hulle in die węreld was, het Ek hulle in u Naam bewaar. Oor die wat U My gegee het, het Ek gewaak; en nie een van hulle het verlore gegaan nie, behalwe die seun van die verderf, sodat die Skrif vervul sou word.
> 17:13 Maar nou kom Ek na U toe; en Ek spreek hierdie dinge in die węreld, sodat hulle my blydskap volkome in hulle kan hę.
> 17:14 Ek het hulle u woord gegee, en die węreld het hulle gehaat, omdat hulle nie van die węreld is nie, net soos Ek nie van die węreld is nie.
> 17:15 Ek bid nie dat U hulle uit die węreld wegneem nie, maar dat U hulle van die Bose bewaar.
> 17:16 Hulle is nie van die węreld nie, net soos Ek nie van die węreld is nie.
> 17:17 Heilig hulle in u waarheid; u woord is die waarheid.
> 17:18 Soos U my gestuur het in die węreld, het Ek ook hulle in die węreld gestuur.
> 17:19 En Ek heilig Myself vir hulle, sodat hulle ook in waarheid geheilig kan wees.
> 17:20 Maar Ek bid nie vir hulle alleen nie, maar ook vir die wat deur hulle woord in My sal glo--
> 17:21 dat almal een mag wees net soos U, Vader, in My en Ek in U; dat hulle ook in Ons een mag wees, sodat die węreld kan glo dat U My gestuur het.
> 17:22 En Ek het hulle die heerlikheid gegee wat U My gegee het, sodat hulle een kan wees, net soos Ons een is.
> 17:23 Ek in hulle en U in My, sodat hulle volkome een kan wees; en dat die węreld kan weet dat U My gestuur het, en hulle liefgehad het net soos U My liefgehad het.
> 17:24 Vader, Ek wil dat waar Ek is, hulle wat U My gegee het, ook saam met My sal wees, sodat hulle my heerlikheid kan aanskou wat U My gegee het, omdat U My liefgehad het voor die grondlegging van die węreld.
> 17:25 Regverdige Vader, al het die węreld U nie geken nie, tog het Ek U geken, en hulle hier het erken dat U My gestuur het.
> 17:26 En Ek het u Naam aan hulle bekend gemaak en sal dit bekend maak, sodat die liefde waarmee U My liefgehad het, in hulle kan wees, en Ek in hulle.