# Main Index: Afrikaans

## Die Handelinge van die Apostels 19

### [1] [2] [3] [4] [5] [6] [7] [8] [9] [10] [11] [12] [13] [14] [15] [16] [17] [18] [19] [20] [21] [22] [23] [24] [25] [26] [27] [28]

> 19:1 En terwyl Apollos in Korinthe was, het Paulus die boonste landstreke deurgereis en in Éfese gekom; en daar het hy sommige dissipels gevind
> 19:2 en hulle gevra: Het julle die Heilige Gees ontvang toe julle gelowig geword het? En hulle antwoord hom: Ons het nie eens gehoor dat daar 'n Heilige Gees is nie.
> 19:3 En hy vra hulle: Met watter doop is julle dan gedoop? En hulle antwoord: Met die doop van Johannes.
> 19:4 Daarop sę Paulus: Johannes het met die doop van bekering gedoop en aan die volk gesę dat hulle moes glo in die Een wat ná hom kom, dit is in Christus Jesus.
> 19:5 En toe hulle dit hoor, is hulle gedoop in die Naam van die Here Jesus.
> 19:6 En Paulus het hulle die hande opgelę, en die Heilige Gees het op hulle gekom, en hulle het met tale gespreek en geprofeteer.
> 19:7 En altesaam was hulle omtrent twaalf manne.
> 19:8 En hy het in die sinagoge ingegaan en vrymoediglik drie maande lank met hulle geredeneer en hulle probeer oortuig van die dinge wat die koninkryk van God aangaan.
> 19:9 Maar toe sommige hulle verhard en ongehoorsaam was en voor die menigte aanhou kwaadspreek van die Weg, het hy van hulle weggegaan en die dissipels afsonderlik geneem en elke dag in die skool van 'n sekere Tiránnus samesprekinge gehou.
> 19:10 En dit het twee jaar lank geduur, sodat al die inwoners van Asië die woord van die Here Jesus gehoor het, Jode sowel as Grieke.
> 19:11 En God het buitengewone kragte deur die hande van Paulus gedoen,
> 19:12 sodat selfs wanneer doeke of voorskote wat aan sy lyf was, op die siekes gelę is, die siektes van hulle gewyk en die bose geeste van hulle uitgegaan het.
> 19:13 En sommige van die rondtrekkende Jode, duiwelbesweerders, het dit gewaag om die Naam van die Here Jesus te noem oor die wat bose geeste gehad het, en te sę: Ons besweer julle by die Jesus wat Paulus verkondig!
> 19:14 Dit was sekere sewe seuns van Skeva, 'n Joodse owerpriester, wat dit gedoen het.
> 19:15 Maar die bose gees het geantwoord en gesę: Jesus ken ek, en van Paulus weet ek, maar julle, wie is julle?
> 19:16 Toe spring die man in wie die bose gees was, op hulle en oormeester en oorweldig hulle, sodat hulle naak en gewond uit daardie huis gevlug het.
> 19:17 En dit het bekend geword aan al die Jode en Grieke wat in Éfese woon, en vrees het op hulle almal geval, en die Naam van die Here Jesus is groot gemaak.
> 19:18 En baie van die wat gelowig geword het, het belydenis kom doen en hulle dade bekend gemaak;
> 19:19 en verskeie van die wat met towery omgegaan het, het die boeke bymekaargebring en voor almal verbrand; en hulle het die waarde daarvan bereken en gevind dat dit vyftig duisend silwerstukke was.
> 19:20 So het die woord van die Here met krag gegroei en sterk geword.
> 19:21 En toe hierdie dinge verby was, het Paulus hom voorgeneem om deur Macedónië en Acháje te gaan en na Jerusalem te reis. Hy het gesę: Nadat ek daar gewees het, moet ek Rome ook sien.
> 19:22 Daarop stuur hy twee van sy helpers, Timótheüs en Erástus, na Macedónië, terwyl hy self nog 'n tyd lank in Asië gebly het.
> 19:23 En omtrent hierdie tyd het daar geen klein opskudding met betrekking tot die Weg ontstaan nie.
> 19:24 Want iemand met die naam van Demétrius, 'n silwersmid, maker van silwertempeltjies van Diana, het 'n aansienlike verdienste aan die ambagsmanne verskaf.
> 19:25 En toe hy hulle en die werkers in daardie soort bedrywe bymekaargeroep het, sę hy: Manne, julle weet dat ons welvaart uit hierdie verdienste is,
> 19:26 en julle sien en hoor dat nie alleen in Éfese nie, maar byna in die hele Asië, hierdie Paulus 'n aansienlike skare oorgehaal en afvallig gemaak het deur te sę dat dit geen gode is wat met hande gemaak word nie.
> 19:27 Nou is daar nie alleen gevaar dat hierdie vak van ons in veragting kom nie, maar ook dat die tempel van die groot godin Diana as niks gereken word, en dat haar majesteit wat die hele Asië, ja, die węreld, vereer, ook tot niet sal gaan.
> 19:28 En toe hulle dit hoor, is hulle met woede vervul en het geskreeu en gesę: Groot is die Diana van die Efésiërs!
> 19:29 Daarop raak die hele stad heeltemal in verwarring, en hulle storm soos een man na die skouburg en sleep Gajus en Aristárchus saam, Macedóniërs wat reisgenote van Paulus was.
> 19:30 En toe Paulus onder die volk wou ingaan, het die dissipels hom dit nie toegelaat nie.
> 19:31 En sommige van die owerstes van Asië wat sy vriende was, het ook na hom gestuur en hom gesmeek dat hy hom nie in die skouburg moes begeef nie.
> 19:32 Hulle het dan aangehou skreeu, sommige dit en ander dat; want die vergadering was in die war, en die meeste het nie geweet waarvoor hulle bymekaargekom het nie.
> 19:33 En hulle het Alexander uit die skare vorentoe laat kom, omdat die Jode hom vorentoe gestoot het; en Alexander het met die hand gewink en wou hom by die volk verdedig.
> 19:34 Maar toe hulle verstaan dat hy 'n Jood is, gaan daar een geroep van almal op terwyl hulle omtrent twee uur lank skreeu: Groot is die Diana van die Efésiërs!
> 19:35 Maar die stadsklerk het die skare tot bedaring gebring en gesę: Efésiërs, watter mens is daar tog wat nie weet dat die stad van die Efésiërs die tempelbewaarder is van die groot godin Diana en van die beeld wat uit die hemel geval het nie?
> 19:36 Terwyl dit dan nie weerspreek kan word nie, behoort julle rustig te wees en niks onbedags te doen nie.
> 19:37 Want julle het hierdie manne gebring, wat geen tempelrowers is nie en ook nie julle godin laster nie.
> 19:38 As Demétrius en sy ambagsmanne dan 'n saak teen iemand het, die hofsittings word gehou, en daar is regters: laat hulle mekaar aanklaag.
> 19:39 Maar as julle nog iets anders verlang, dit sal in die wettige vergadering beslis word.
> 19:40 Want ons loop gevaar om oor die oproer van vandag aangeklaag te word, aangesien daar geen grond is waarop ons sal kan rekenskap gee van hierdie oploop nie.
> 19:41 En met hierdie woorde het hy die vergadering ontbind.