# Main Index: Afrikaans

## 1 Konings 2

### [1] [2] [3] [4] [5] [6] [7] [8] [9] [10] [11] [12] [13] [14] [15] [16] [17] [18] [19] [20] [21] [22]

> 2:1 En toe die dae van Dawid nader kom dat hy sou sterwe, het hy sy seun Salomo bevel gegee en gesę:
> 2:2 Ek gaan heen op die weg van die hele aarde: wees dan sterk en word 'n man;
> 2:3 en onderhou die ordening van die HERE jou God deur te wandel in sy weë, deur sy insettinge, sy gebooie en sy verordeninge en sy getuienisse te onderhou, soos geskrywe is in die wet van Moses, sodat jy voorspoedig kan uitvoer alles wat jy doen, en alles waartoe jy jou begewe;
> 2:4 sodat die HERE sy woord mag vervul wat Hy oor my gespreek het, naamlik: As jou seuns ag gee op hulle weg deur voor my aangesig getrou te wandel met hulle hele hart en met hulle hele siel, dan sal daar nie vir jou 'n man op die troon van Israel ontbreek nie.
> 2:5 En jy weet ook self wat Joab, die seun van Serúja, my aangedoen het; wat hy die twee leërowerstes van Israel, Abner, die seun van Ner, en Amása, die seun van Jeter, aangedoen het; hoe hy hulle vermoor en oorlogsbloed in vredestyd vergiet het, sodat hy die gord wat om sy heupe en die skoene wat aan sy voete was, met oorlogsbloed bevlek het.
> 2:6 Handel dan na jou wysheid, en sy grys hare moet jy nie met vrede in die doderyk laat neerdaal nie.
> 2:7 Maar aan die seuns van Barsíllai, die Gileadiet, moet jy guns bewys, en hulle moet wees onder die wat aan jou tafel eet; want só het hulle na my toe aangekom toe ek vir jou broer Absalom gevlug het.
> 2:8 Verder is daar by jou Símeď, die seun van Gera, die Benjaminiet, uit Bahúrim; hy naamlik het my gevloek met 'n hewige vloek die dag toe ek na Mahanáim gegaan het; en hy het afgekom om my te ontmoet by die Jordaan, sodat ek vir hom by die HERE gesweer en gesę het: Ek sal jou nie met die swaard doodmaak nie.
> 2:9 Maar nou moet jy hom nie ongestraf laat bly nie, want jy is 'n wyse man; daarom sal jy weet wat jy hom moet aandoen, dat jy sy grys hare met bloed in die doderyk laat neerdaal.
> 2:10 Toe het Dawid ontslaap met sy vaders, en hy is begrawe in die stad van Dawid.
> 2:11 En die dae wat Dawid oor Israel geregeer het, was veertig jaar; in Hebron het hy sewe jaar geregeer, en in Jerusalem het hy drie en dertig jaar geregeer.
> 2:12 Daarna het Salomo op die troon van sy vader Dawid gaan sit, en sy koningskap is goed bevestig.
> 2:13 Toe kom Adónia, die seun van Haggit, na Bátseba, die moeder van Salomo, en sy vra: Is jou koms vrede? En hy antwoord: Vrede.
> 2:14 Verder sę hy: Ek het 'n woord vir u. En sy antwoord: Spreek.
> 2:15 En hy sę: U weet dat die koningskap myne was en die hele Israel sy aangesig op my gerig het, dat ek koning sou word; maar die koningskap het oorgegaan en my broer s'n geword, want deur die HERE was dit vir hom bestem.
> 2:16 En nou doen ek een versoek aan u; wys my nie af nie. En sy antwoord hom: Spreek.
> 2:17 Toe sę hy: Spreek tog met koning Salomo, want hy sal u nie afwys nie, dat hy Abísag, die Sunamitiese, aan my as vrou moet gee.
> 2:18 En Bátseba sę: Goed, ék sal met die koning oor jou spreek.
> 2:19 Toe Bátseba dan ingaan na koning Salomo om met hom oor Adónia te spreek, het die koning opgestaan om haar te ontmoet en voor haar gebuig; daarna het hy op sy troon gaan sit en vir die moeder van die koning 'n stoel laat neersit, en sy het aan sy regterhand plaas geneem.
> 2:20 Toe sę sy: Een klein versoek doen ek aan u; wys my nie af nie. En die koning antwoord haar: Vra, my moeder, want ek sal u nie afwys nie.
> 2:21 En sy sę: Laat Abísag, die Sunamitiese, aan u broer Adónia as vrou gegee word.
> 2:22 Daarop antwoord koning Salomo en sę aan sy moeder: Maar waarom vra u Abísag, die Sunamitiese, vir Adónia? Vra ook die koningskap vir hom, want hy is my broer wat ouer is as ek, ja, vir hom en vir Abjatar, die priester, en vir Joab, die seun van Serúja!
> 2:23 En koning Salomo het gesweer by die HERE en gesę: Mag God so aan my doen en so daaraan toedoen--sekerlik, Adónia het hierdie woord ten koste van sy lewe gespreek.
> 2:24 En nou, so waar as die HERE leef wat my bevestig het en my op die troon van my vader Dawid laat sit en vir my 'n huis gestig het volgens sy belofte--Adónia sal sekerlik vandag gedood word!
> 2:25 Daarop het koning Salomo gestuur deur die diens van Benája, die seun van Jójada; en dié het op hom aangeval, sodat hy gesterf het.
> 2:26 En vir Abjatar, die priester, sę die koning: Gaan na Anatot op jou grond, want jy verdien die dood; maar vandag sal ek jou nie doodmaak nie, omdat jy die ark van die Here HERE voor my vader Dawid uit gedra het en omdat jy deelgenoot was van alles wat my vader gely het.
> 2:27 So het Salomo dan Abjatar verdrywe, sodat hy nie meer priester van die HERE was nie, om die woord van die HERE te vervul wat Hy oor die huis van Eli in Silo gespreek het.
> 2:28 Toe die gerug by Joab kom--want Joab was aan die kant van Adónia, alhoewel hy nie aan die kant van Absalom was nie--het Joab gevlug na die tent van die HERE en die horings van die altaar vasgehou.
> 2:29 En aan koning Salomo is meegedeel: Joab het gevlug na die tent van die HERE, en kyk, daar is hy by die altaar! Toe laat Salomo aan Benája, die seun van Jójada, weet: Gaan heen, val op hom aan.
> 2:30 Daarop het Benája by die tent van die HERE gekom en vir hom gesę: So spreek die koning: Kom uit. Maar hy sę: Nee, want hier wil ek sterf. En Benája het die koning 'n antwoord gebring en gesę: Só het Joab gespreek, en só het hy my geantwoord.
> 2:31 Toe beveel die koning hom: Doen soos hy gespreek het: val op hom aan, en begrawe hom, sodat jy die onskuldige bloed wat Joab vergiet het, van my en my vader se huis af verwyder;
> 2:32 en dat die HERE sy bloed op sy eie hoof laat neerkom, omdat hy op twee manne, regverdiger en beter as hy, aangeval en hulle met die swaard vermoor het sonder medewete van my vader Dawid: Abner, die seun van Ner, die leërowerste van Israel, en Amása, die seun van Jeter, die leërowerste van Juda;
> 2:33 en dat hulle bloed op die hoof van Joab en op die hoof van sy nageslag vir ewig kan neerkom, maar Dawid en sy nageslag en sy huis en sy troon vrede kan hę van die HERE tot in ewigheid.
> 2:34 Toe het Benája, die seun van Jójada, opgegaan en op hom aangeval en hom gedood; en hy is begrawe in sy huis in die woestyn.
> 2:35 Daarop het die koning Benája, die seun van Jójada, in sy plek oor die leër aangestel; en Sadok, die priester, het die koning aangestel in die plek van Abjatar.
> 2:36 Verder het die koning Símeď laat roep en vir hom gesę: Bou vir jou 'n huis in Jerusalem, en jy moet daar woon en mag daarvandaan nie uitgaan, nęrens heen nie;
> 2:37 die dag dat jy uitgaan en oor die spruit Kidron trek, moet jy voorwaar weet dat jy sekerlik sal sterwe; jou bloed sal op jou hoof wees.
> 2:38 En Símeď sę vir die koning: Dit is goed; soos my heer die koning gespreek het, so sal u dienaar doen. En Símeď het baie dae in Jerusalem gebly.
> 2:39 Maar aan die einde van drie jaar het twee van Símeď se slawe weggeloop na Agis, die seun van Máäga, die koning van Gat; en aan Símeď is meegedeel en gesę: Jou slawe is daar in Gat.
> 2:40 Toe maak Símeď klaar en saal sy esel op en vertrek na Gat, na Agis toe, om sy slawe te soek; en Símeď het gegaan en sy slawe van Gat af gebring.
> 2:41 Maar aan Salomo is meegedeel dat Símeď uit Jerusalem na Gat weggegaan en teruggekom het.
> 2:42 Daarop laat die koning Símeď roep, en hy sę vir hom: Het ek jou nie by die HERE besweer en jou gewaarsku nie en gesę: Die dag dat jy uitgaan en ęrens heen trek, moet jy voorwaar weet dat jy sekerlik sal sterwe? En jy het aan my gesę: Dit is goed; ek het gehoor.
> 2:43 Waarom het jy dan die eed by die HERE en die gebod wat ek jou opgelę het, nie gehou nie?
> 2:44 Verder sę die koning vir Símeď: Jy ken self al die boosheid waar jou hart van weet, wat jy my vader Dawid aangedoen het; daarom laat die HERE jou boosheid op jou eie hoof neerkom.
> 2:45 Maar mag koning Salomo geseënd wees en die troon van Dawid bevestig word voor die aangesig van die HERE tot in ewigheid!
> 2:46 Daarop gee die koning bevel aan Benája, die seun van Jójada: dié het uitgegaan en op hom aangeval, sodat hy gesterf het.
> 2:47 En die koningskap is bevestig in die hand van Salomo.